অন্যদিকে, মুনমুন বলেন, ‘আমি আসলে অভিনয় করতে চাই। যে কারণে চলচ্চিত্রে এসেছিলাম। যখন দেখলাম অভিনয় করার সুযোগ কমে যাচ্ছে তখনই চলচ্চিত্র থেকে দুরে সরে গেলাম। এখন আবারও চলচ্চিত্র শুরু করেছি কারণ এখন শিল্পীদের দিয়ে চলচ্চিত্র নির্মাণ করানো হচ্ছে। আর খল চরিত্রে অভিনয় করছি শুধু অভিনয়ের নেশা থেকে। এখন আমার বয়স বেড়েছে আর আমি ছবিতে নায়িকা হয়ে কাজ করতে চাই না। আমার মনে হয়েছে খল চরিত্র কাজ করলে অনেক ভালো কিছু করার সম্ভাবনা আছে। এ ছাড়া আমি জানি বাংলাদেশে মহিলা খল অভিনেত্রী এখন নেই বললেই চলে। আমি এখন ভালো ছবিতে খল চরিত্রে অভিনয় করতে চাই।’